| Medaljeoversikt |
| --- |
| Friidrett: |
| Konkurrerte for Nigerias flagg Nigeria |
| Friidrett Afrikamesterskapet i friidrett |
| Gull | Marrakech 2014 |  400 m |
| Gull | Marrakech 2014 |  4x400 m |
| Sølv | Addis Abeba 2008 |  400 m |
| Gull | Addis Abeba 2008 |  4x400 m |
| Friidrett IAAF World Relays |
| Bronse | Nassau 2014 |  4x400 m |
| Friidrett Samveldelekene |
| Sølv | Glasgow 2014 |  4x400 m  |
| Bronse | Melbourne 2006 |  4x400 m  |
| Friidrett Panafrikanske leker |
| Bronse | Alger 2007 |  400 m  |
| Gull | Alger 2007 |  4x400 m  |
| Friidrett Junior-VM i friidrett |
| Gull | Bydgoszcz 2008 |  400 m |
| Sølv | Beijing 2006 |  4x400 m |
| Friidrett Juniorafrikamesterskapet i friidrett |
| Gull | Bambous 2009 |  400 m |
| Gull | Bambous 2009 |  4x400 m |
| Konkurrerte for Afrika |
| Friidrett Verdenscupen i friidrett |
| Bronse | Split 2010 |  4x400 m  |

**Folashade Abugan** (født 17. desember 1990 i Akure) er en nigeriansk friidrettsutøver som konkurrerer i sprintløp, særlig 400 meter. Hun har gull på 400 meter og 4x400 meter stafett fra Afrikamesterskapet i friidrett 2014, og gull på 400 meter fra Junior-VM i friidrett 2008 som fremste internasjonale meritter. 

Hun ble dopingtatt ved Samveldelekene 2010, der hun testet positivt på testosteron-prohormon, og ble utestengt fra idrett i to år, fra 14. oktober 2010 til 13. oktober 2012.

Idrettskarriere
---------------

2006
Abugan deltok ved Samveldelekene 2006 i Melbourne, der Nigeria fikk bronse på 4 x 400 meter. Abugan løp der sammen med Kudirat Akhigbe, Joy Eze og Christiana Epukhon. Hun deltok også ved junior-VM i friidrett 2006 i Beijing, der Nigeria kom på 2.-plass på 4 x 400 meter stafett, med ny afrikansk juniorrekord på 3:30,84. Individuelt deltok hun også på 400 meter, der hun kom på 8.-plass. 

2007
Ved Panafrikanske leker 2007 vant Nigeria 4 x 400 meter stafett, foran Sør-Afrika og Sudan. I tillegg fikk hun bronse på 400 meter, der hun satte ny personlig rekord med tiden 51,44. 

I august deltok hun ved VM i friidrett 2007. På 400 meter ble hun slått ut i innledningsheatet, der hun løp på 52,58, og fikk 29. beste tid. På 4 x 400 meter stafett fikk Nigeria 9. beste tid i innledningsheatene, og ble ikke blant de 8 lagene som gikk til finalen.

2008
Ved Afrikamesterskapet i friidrett 2008 kom hun på 2.-plass på 400 meter, bak botswanske Amantle Montsho. Abugan satte her personlig rekord med tiden 50,89. Nigeria vant 4 x 400 meter ved dette mesterskapet, foran Kenya og Senegal. Hun deltok ved CAA Grand Prix i Brazzaville i juni, og med tiden 51,62 oppfylte hun «B-kravet» til OL. I juli deltok hun også ved junior-VM i friidrett 2008, som ble arrangert i Bydgoszcz i Polen, og vant der 400 meter med tiden 51,84, foran Jessica Beard fra USA og Susana Clement fra Cuba. 

Abugan representerte Nigeria ved sommer-OL 2008 i Beijing. På 400 meter kvalifiserte hun seg til semifinalen, men fikk der 14. beste tid (51,30), og nådde ikke finalen. På 4 x 400 meter stafett nådde Nigeria finalen, og endte på 7.-plass med tiden 3:23,74. 

2009
Hun deltok på 400 meter ved juniorafrikamesterskapet i friidrett 2009, og vant denne distansen med ny mesterskapsrekord på 52,02 sekunder. Nigeria vant også 4 x 400 meter stafett i dette mesterskapet, foran Kenya og Mauritius. Hun ble tatt ut til å delta i VM i friidrett 2009, og ble der slått ut i semifinalen med 15. beste tid. På 4 x 400 meter stafett kom Nigeria på 6.-plass i finalen. 

2010
Nigeria vant igjen gull på 4 x 400 meter stafett ved Afrikamesterskapet i friidrett 2010, der Abugan løp sammen med Margaret Etim, Bukola Abogunloko og Ajoke Odumosu. Individuelt deltok hun på 400 meter, der hun kom på 3.-plass med tiden 51,63. 

I september representerte hun Afrika ved Verdenscupen i friidrett 2010 i Split, der hun deltok på stafettlaget som fikk bronse på 4 x 400 meter. 

Ved Samveldelekene 2010, som ble arrangert i New Delhi i India, løp hun inn til 2.-plass på 400 meter, bak Amantle Montsho, og deltok også på det nigerianske stafettlaget som kom på 2.-plass på 4 x 400 meter. Men, hun ble diskvalifisert etter at dopingprøvene viste spor av prohormoner, så hun ble fratatt disse medaljene og ble utestengt fra idrett i to år, fra 14. oktober 2010 til 13. oktober 2012. De andre som deltok på stafettlaget, Magaret Etim, Bukola Abogunloko og Muizat Odumosu, mistet da også stafettsølvet sitt. 

2013
Etter å sonet utestengelsesdommen, og fått en datter, gjorde Abugan comeback ved det nigerianske mesterskapet i juni 2013. Her ble hun slått ut i innledningsheatet, der hun løp på 55,01. 

2014
Hun deltok i mange internasjonale mesterskap i 2014. Hun deltok på Nigerias stafettlag på 4 x 400 meter ved VM i friidrett innendørs 2014 i Sopot i Polen, og Nigeria satte der afrikarekord innendørs med 3:29,67 i innledningsheatet. I finalen endte de på 5.-plass. I mai deltok hun også ved IAAF World Relays 2015 i Nassau, der Nigeria kom på 3.-plass på 4 x 400 meter, bak USA og Jamaica. I juni ble hun nigeriansk mester på 400 meter, da hun vant denne distansen med tiden 51,39, foran hhv. Omolara Omotosho og Patience Okon George.

Ved Samveldelekene 2014 kom Nigeria på 2.-plass på 4 x 400 meter stafett, og Abugan løp også 400 meter individuelt, der hun kom på 4.-plass med tiden 52,33. Ved Afrikamesterskapet i friidrett 2014 i august vant hun 400 meter individuelt, der hun løp på 51,21 sekunder, en tangering av hennes årsbestenotering i juli. Her vant Nigeria også 4 x 400 meter, der Abugan løp sammen med Patience Okon George, Regina George og Ada Benjamin. 

Hun representerte Afrika ved Verdenscupen i friidrett 2014, og kom der på 6.-plass på 400 meter. På 4 x 400 meter kom Afrika på 3.-plass, med tre nigerianske utøvere på laget. 

2015
Abugan deltok ikke ved det nasjonale mesterskapet i 2015, og deltok heller ikke i internasjonale stevner dette året.

Referanser
----------

1. ↑   World Athletics Database, World Athletics utøver-ID 223388, oppført som Folasade Abugan[Hentet fra Wikidata]
2. 1 2  BBC Sport - *Commonwealth Games 2010: Third Nigerian tests positive*, besøkt 20. januar 2016.
3. 1 2  IAAF - *IAAF News 2011, Issue 119-128*, besøkt 20. januar 2016.
4. ↑  Melbourne 2006 - *Women's 4x400m Relay Final*, besøkt 20. januar 2016.
5. ↑  IAAF - *11th IAAF World Junior Championships - Results - Women - 4x400 metres relay - Final - Result*, besøkt 20. januar 2016.
6. ↑  IAAF - *11th IAAF World Championships in Athletics - Results - Women - 4x400 metres relay - Heats - Result*, besøkt 20. januar 2016.
7. ↑  African Athletics - *Zimbabwe’s Nyongani and Buckland (Mauritius) on track for Beijing Olympics*, besøkt 20. januar 2016.
8. ↑  Nigeria News - *Nigerian athletes are second best in Africa*, besøkt 21. januar 2016.
9. ↑  Dagbladet - *Abugan mister to sølvmedaljer*, besøkt 22. januar 2016.
10. ↑  Athletics Africa - *Abugan makes slow return in Calabar 2013*, besøkt 25. januar 2016.
11. ↑  IAAF - *World Indoor Championships - 4 x 400 Metres Relay Women - Round 1*, besøkt 25. januar 2016.
12. ↑  Athletics Africa - *Day 3 Results: 68th All Nigerian Athletics Championships Calabar 2014*, besøkt 25. januar 2016.

Eksterne lenker
---------------

* (en) Folashade Abugan – Olympics.com Rediger på Wikidata

* (en) Folashade Abugan – Olympedia Rediger på Wikidata

* (en) Folashade Abugan – Sports-Reference (OL-resultater – arkivert) Rediger på Wikidata

* (en) Folashade Abugan – Commonwealth Games Federation Rediger på Wikidata

* (en) Folashade Abugan – Commonwealth Games Federation Rediger på Wikidata

* (en) Folashade Abugan – World Athletics Rediger på Wikidata

* (en) Folashade Abugan – Track and Field Statistics Rediger på Wikidata
* (en) Profil hos All-Athletics Arkivert 2. februar 2016 hos Wayback Machine.

| * v
* d
* r
Afrikamestere på 400 meter, kvinner |
| --- |
| 
* 1979: Grace Bakari
* 1982: Ruth Atuti
* 1984: Ruth Atuti
* 1985: Kehinde Vaughan
* 1988: Airat Bakare
* 1989: Falilat Ogunkoya
* 1990: Fatima Yusuf
* 1992: Omotayo Akinremi
* 1993: Tina Paulino
* 1996: Saidat Onanuga
* 1998: Falilat Ogunkoya
* 2000: Claudine Komgang
* 2002: Nadjina Kaltouma
* 2004: Fatou Bintou Fall
* 2006: Amy Mbacké Thiam
* 2008: Amantle Montsho
* 2010: Amantle Montsho
* 2012: Amantle Montsho
* 2014: Folashade Abugan
* **2016**: Kabange Mupopo
* **2018**: Caster Semenya
* 2022: Miranda Coetzee

 |